stanford-oval/wikipedia huggingface dataset:
אל-פארוק אמינו

| --- | --- |

אמינו במדי פורטלנד טרייל בלייזרס, 2019
 לידה:  21 בספטמבר 1990 (בן 34) אטלנטה שבג'ורג'יה
 עמדה:  סמול פורוורד, פאוור פורוורד
 גובה:  2.03 מטר
 מכללה:  אוניברסיטת וייק פורסט
 דראפט:  בחירה שמינית, 2010 לוס אנג'לס קליפרס
 קבוצות כשחקן
 2010–2011   2011–2014   2014–2015   2015–2019   2019–2021 2021   2021–:  לוס אנג'לס קליפרס   ניו אורלינס הורנטס/פליקנס   דאלאס מאבריקס   פורטלנד טרייל בלייזרס   אורלנדו מג'יק   שיקגו בולס   בוסטון סלטיקס
אל-פארוק אג'ידה אמינו (באנגלית: Al-Farouq Ajiede Aminu; נולד ב-21 בספטמבר 1990) הוא כדורסלן ניגרי-אמריקאי, שמשחק בעמדות הסמול פורוורד והפאוור פורוורד. חבר בנבחרת ניגריה בכדורסל.
תיכון ומכללות

אמינו נולד בעיר אטלנטה שבג'ורג'יה, ובנעוריו למד בעיר נורקרוס הסמוכה. ב-2008, שנתו האחרונה בתיכון, העמיד ממוצעים של 23.1 נקודות ו-11.2 ריבאונדים למשחק עבור קבוצת "תיכון נורקרוס", ונבחר להשתתף במשחק מקדונלד'ס אול-אמריקן. בסיום לימודיו התיכוניים עבר לאוניברסיטת וייק פורסט שבקרוליינה הצפונית, ושיחק בקבוצת הכדורסל שלה בין השנים 2008–2010, לצד שחקני ה-NBA לעתיד ג'ף טיג, איש סמית' וג'יימס ג'ונסון. בעונת הפרשמן שלו קלע אמינו 13.0 נקודות בממוצע למשחק ונבחר לחמישיית הפרשמנים המצטיינים של מחוז ה-ACC‏ (ACC All-Freshman team). בעונה הבאה שיפר את ממוצעיו ל-15.8 נקודות ו-10.7 ריבאונדים למשחק, ונבחר לחמישייה השנייה של העונה במחוז (Second-team All-ACC).
קריירה ב-NBA > לוס אנג'לס קליפרס

אמינו נבחר בבחירה השמינית של דראפט ה-NBA לשנת 2010, על ידי קבוצת לוס אנג'לס קליפרס. בעונתו היחידה בקבוצה קלע 5.6 נקודות בממוצע למשחק, לרוב כמחליפו של ראיין גומס בעמדת הסמול פורוורד.
קריירה ב-NBA > ניו אורלינס הורנטס/פליקנס

בסיום עונת הרוקי שלו נשלח אמינו בטרייד לניו אורלינס הורנטס, יחד עם אריק גורדון, כריס קיימן ובחירת דראפט עתידית, בתמורה לרכז כריס פול. בשלוש העונות הבאות הפך אמינו לשחקן קבוע ברוטציית הקבוצה, בעיקר הודות ליכולותיו ההגנתיות, אך ניו אורלינס לא העפילה לפלייאוף ה-NBA בתקופה זו ורשמה מאזן כולל של 82 ניצחונות לעומת 148 הפסדים (36%).
קריירה ב-NBA > דאלאס מאבריקס

לקראת עונת 2014/2015 חתם אמינו על חוזה לעונה אחת בדאלאס מאבריקס, עבור כמיליון דולר. לאורך אותה עונה שימש כמחליפו של הסמול פורוורד הפותח צ'נדלר פארסונס, ובסיומה העפיל עם קבוצתו לפלייאוף ה-NBA מהמקום השביעי באזור המערבי. בפלייאוף עצמו הודחו המאבריקס כבר בסיבוב הראשון, כשהפסידו ליוסטון רוקטס בתוצאה 4–1.
קריירה ב-NBA > פורטלנד טרייל בלייזרס

בסיום עונת 2014/2015 חתם אמינו על חוזה ל-4 עונות בפורטלנד טרייל בלייזרס, עבור כ-30 מיליון דולר. ב-31 במרץ 2016 קלע שיא קריירה של 28 נקודות, כולל שיא נוסף של 6 שלשות, בניצחון קבוצתו על בוסטון סלטיקס. את עונת 2015/2016 סיימו הטרייל בלייזרס עם מאזן ניצחונות חיובי 44–38, שהציב אותם במקום החמישי במערב וזימן להם מפגש עם הקליפרס בסיבוב הפלייאוף הראשון. במשחק הרביעי מול הקליפרס התעלה אמינו כשקלע 30 נקודות, הוריד 10 ריבאונדים ועזר לקבוצתו לנצח במשחק ולהשוות את תוצאת הסדרה ל-2–2. פורטלנד ניצחה גם בשני המשחקים הבאים והעפילה לשלב הפלייאוף השני, בו הפסידה לגולדן סטייט ווריורס בתוצאה 4–1.
בפלייאוף 2019 העפיל עם הטרייל בלייזרס לגמר האזור המערבי, אך קבוצתו הפסידה מול גולדן סטייט ווריורס בתוצאה 0–4. אמינו פתח בכל 16 משחקי קבוצתו בפלייאוף, וקלע 7.4 נקודות בממוצע למשחק.
קריירה ב-NBA > אורלנדו מג'יק

ב-6 ביולי 2019 חתם אמינו על חוזה באורלנדו מג'יק לתקופה של שלוש שנים עבור 39 מיליון דולר. לאחר 18 משחקים בעונת 2019/2020 סבל מקרע במניסקוס, אשר אילץ אותו להחמיץ את כל המשך אותה עונה.
קריירה ב-NBA > שיקגו בולס

במרץ 2021 הועבר יחד עם ניקולה ווצ'ביץ' בטרייד לשיקגו בולס, תמורת ונדל קרטר, אוטו פורטר ושתי בחירות דראפט עתידיות.
באוגוסט 2021 הועבר עם ת'דאוס יאנג ו-3 בחירות דראפט עתידיות בטרייד לסן אנטוניו ספרס, תמורת דמאר דרוזן. באוקטובר 2021 שוחרר מסן אנטוניו, בטרם שיחק במדיה.
קריירה ב-NBA > בוסטון סלטיקס

ב-26 בדצמבר 2021 חתם על חוזה לעשרה ימים בבוסטון סלטיקס.
נבחרת לאומית

בשנת 2012 השתתף אמינו באולימפיאדת לונדון כשחקן נבחרת ניגריה, ובאליפות אפריקה בכדורסל לשנת 2015 הוביל את נבחרתו לזכייה במדליית הזהב. בשבעת המשחקים של נבחרתו רשם ממוצעים של 12.0 נקודות, 5.4 ריבאונדים ו-2.3 אסיסטים למשחק, ובסיום האליפות נבחר לאחד מחמשת מצטייני הטורניר. בטורניר גביע העולם בכדורסל 2019 קלע אמינו 8.2 נקודות בממוצע למשחק, ונבחרתו סיימה במקום ה-17.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | ל.א. קליפרס | 81 | 14 | 17.9 | 0.394 | 0.315 | 0.773 | 3.3 | 0.7 | 0.7 | 0.3 | 5.6 |
| 2011/2012 | ניו אורלינס | 66 | 21 | 22.4 | 0.411 | 0.277 | 0.754 | 4.7 | 1.0 | 0.9 | 0.5 | 6.0 |
| 2012/2013 | ניו אורלינס | 76 | 71 | 27.2 | 0.475 | 0.211 | 0.737 | 7.7 | 1.4 | 1.2 | 0.7 | 7.3 |
| 2013/2014 | ניו אורלינס | 80 | 65 | 25.6 | 0.474 | 0.271 | 0.664 | 6.2 | 1.4 | 1.0 | 0.5 | 7.2 |
| 2014/2015 | דאלאס | 74 | 3 | 18.5 | 0.412 | 0.274 | 0.712 | 4.6 | 0.8 | 0.9 | 0.8 | 5.6 |
| 2015/2016 | פורטלנד | 82 | 82 | 28.5 | 0.416 | 0.361 | 0.737 | 6.1 | 1.7 | 0.9 | 0.6 | 10.2 |
| 2016/2017 | פורטלנד | 61 | 25 | 29.1 | 0.392 | 0.329 | 0.706 | 7.4 | 1.6 | 1.0 | 0.7 | 8.7 |
| 2017/2018 | פורטלנד | 69 | 67 | 30.0 | 0.395 | 0.369 | 0.738 | 7.6 | 1.2 | 1.1 | 0.6 | 9.3 |
| 2018/2019 | פורטלנד | 81 | 81 | 28.3 | 0.433 | 0.343 | 0.867 | 7.5 | 1.3 | 0.8 | 0.4 | 9.4 |
| 2019/2020 | אורלנדו | 18 | 2 | 21.1 | 0.291 | 0.250 | 0.655 | 4.8 | 1.2 | 1.0 | 0.4 | 4.3 |
| קריירה |  | 688 | 431 | 25.1 | 0.421 | 0.335 | 0.745 | 6.1 | 1.2 | 1.0 | 0.6 | 7.6 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015 | דאלאס | 5 | 2 | 30.0 | 0.548 | 0.636 | 0.789 | 7.2 | 1.2 | 2.0 | 1.6 | 11.2 |
| 2016 | פורטלנד | 11 | 11 | 33.8 | 0.438 | 0.400 | 0.724 | 8.6 | 1.8 | 0.7 | 0.9 | 14.6 |
| 2017 | פורטלנד | 4 | 0 | 28.3 | 0.459 | 0.412 | 0.636 | 6.5 | 1.0 | 0.8 | 1.0 | 12.0 |
| 2018 | פורטלנד | 4 | 4 | 32.8 | 0.519 | 0.433 | 1.000 | 9.0 | 1.3 | 1.0 | 0.5 | 17.3 |
| 2019 | פורטלנד | 16 | 16 | 24.9 | 0.349 | 0.294 | 0.750 | 6.3 | 1.3 | 0.6 | 0.6 | 7.4 |

| קריירה |  | 40 | 33 | 29.1 | 0.434 | 0.391 | 0.742 | 7.3 | 1.4 | 0.9 | 0.9 | 11.3 |
הערות שוליים

↑  סטטיסטיקות המכללות של אמינו, באתר sports-reference.com
↑  רשימת הנבחרים בדראפט 2010, באתר basketball-reference.com
↑  סטטיסטיקות הקריירה של אמינו ב-NBA, באתר basketball-reference.com
↑  אמינו נשלח בטרייד לניו אורלינס הורנטס, באתר הרשמי של הקבוצה, 14 בדצמבר 2011
↑  אמינו חותם על חוזה בדאלאס מאבריקס, באתר הרשמי של הקבוצה, 29 ביולי 2014
↑  אמינו חותם על חוזה בפורטלנד, באתר ESPN,‏ 1 ביולי 2015
↑  נתוני המשחק בין פורטלנד לבוסטון, באתר basketball-reference.com
↑  נתוני המשחק בין פורטלנד לקליפרס, באתר basketball-reference.com
↑  דוראנט, קיירי וג'ורדן בברוקלין, באטלר במיאמי, באתר ynet, 1 ביולי 2019
↑  אמינו סובל מקרע במניסקוס, באתר אורלנדו מג'יק, 1 בדצמבר 2019
↑  אמינו נבחר לחמישיית טורניר אליפות אפריקה 2015, באתר basketballwithinborders.com,‏ 31 באוגוסט 2015
↑  פרופיל בגביע העולם 2019, באתר פיב"א
תיאטראות ישראל

|  נתונים כלליים |
| --- | --- |
 מייסדים:  משה גרדינגר
 תקופת הפעילות:  1930–הווה (כ־95 שנים)
 חברת אם:  Cineworld Group plc (סינוורלד)
 מיקום המטה:  הרצליה פיתוח, ישראל ישראל
 שליטה בחברה:  משפחת גרידינגר
 ענפי תעשייה:  קולנוע
 
קולנוע סינמה סיטי בגדנסק, פולין
קולנוע סינמה סיטי בלודז', פולין. בבניין שימש במקור כמפעל של ישראל פוזננסקי.
תיאטראות ישראל בע"מ היא חברה ישראלית העוסקת בהפעלת רשת בתי קולנוע, תחת המותג "רב חן", וכן מגה בתי קולנוע תחת המותג "פלאנט", ובהפצה בישראל של סרטי קולנוע באמצעות חברת פורום פילם. החברה נמצאת בשליטת משפחת גרידינגר מיום הקמתה.
היסטוריה

חברת תיאטראות ישראל החלה את דרכה בשנת 1930, כאשר משה גרידינגר (סבו של המנהל הנוכחי) הקים את קולנוע עין דור בחיפה. בשנת 1935 יזם את בנייתו של בית קולנוע נוסף, גם הוא בחיפה, קולנוע ארמון שברחוב הנביאים. הקולנוע נחשב מפואר וכלל אולם עם 1,800 מושבים, יציע ותאי כבוד. היה לו גג נפתח לחודשי הקיץ. הוא תוכנן על ידי האדריכל שמואל רוזוב ששילב את הסגנון הבינלאומי ואר דקו. התזמורת הפילהרמונית הישראלית נהגה להופיע שם עד בניית האודיטוריום. הקולנוע נסגר ב-1987.
בשנת 1958 רכשה החברה את קולנוע חן שבכיכר דיזנגוף בתל אביב. בשנת 1982 הוסב קולנוע חן, שבו אולם גדול יחיד, לקולנוע רב חן דיזנגוף, שבו אולמות אחדים, קטנים יותר. הקולנוע זכה להצלחה רבה. לאחר מכן נפתחו בתי קולנוע נוספים תחת השם רב חן, חלקם שעברו הסבה מבתי קולנוע ישנים וחלקם שנבנו מלכתחילה כמרובי אולמות.
החל משנת 1989 הפעילה החברה בקניון עופר השרון בנתניה אולמות קולנוע מרשת "רב חן" גם בשבתות. לאחר קבלת חוק ההסמכה ביקשה עיריית נתניה לסגור את בית הקולנוע בקניון בשבת, ואף התקיימה הפגנה של חרדים מול הקניון בדרישה לסגירה בשבתות. תיאטראות ישראל עתרה לבג"ץ, שפסק שמאחר שחוק העזר הנתנייתי מתיר "פעילות תרבות וחינוך" בשבת, לא ניתן להורות על סגירתו של בית הקולנוע, שכן הוא עוסק בפעילות תרבות.
היסטוריה > התרחבות לאירופה

בשנת 1997 החברה התרחבה למרכז אירופה עם פתיחת רב קולנוע בבודפשט בירת הונגריה, תחת השם סינמה סיטי אינטרנשיונל (Cinema City International), בהמשך נפתחו בתי קולנוע נוספים בצ'כיה, בפולין, ברומניה, בבולגריה ובסלובקיה, ורשת סינמה סיטי הפכה למפעילת הקולנוע הגדולה במרכז ובמזרח אירופה. בשנת 2002 פתח המתחרה של משפחת גרידינגר, משה אדרי, מתחם קולנוע בצומת גלילות ונתן לו את השם סינמה סיטי, כשם החברה הבת של תיאטראות ישראל בחו"ל, צעד שמנע מהחברה להשתמש בשם הרשת שהקימו גם בישראל.
בשנת 2006 הנפיקה תיאטראות ישראל את חברת הבת סינמה סיטי אינטרנשיונל בבורסת ורשה שבפולין. החברה הנפיקה מניות בהיקף של 106 מיליון דולר (מתוכם 65 מיליון דולר זרמו לקופה), לפי שווי חברה של 343 מיליון דולר. ההנפקה איפשרה לבעלי המניות, ובראשם משפחת גרידינגר, לממש אחזקות. חברת תיאטראות ישראל מכרה מניות תמורת 33 מיליון דולר, במסגרת ההנפקה, ונותרה עם אחזקה של 65%.
היסטוריה > המיזוג עם רשת סינוורלד

בשנת 2014 מיזגה קבוצת תיאטראות ישראל את עסקי הקולנוע שלה בישראל ובאירופה עם רשת בתי הקולנוע המובילה בבריטניה ואירלנד Cineworld Group plc (סינוורלד (אנ')). הרשת הממוזגת היא הרשת השנייה בגודלה באירופה עם 1,858 מסכים ב-202 בתי קולנוע בשמונה מדינות. לאחר המיזוג משפחת גרידינגר, בעלת השליטה בתיאטראות ישראל, מחזיקה 29% ממניות חברת סינוורלד. מניות החברה נסחרות בבורסת לונדון ומוקי (משה) גרדינגר משמש כמנכ"ל החברה.
בפברואר 2018 רכשה סינוורלד את רשת "ריגל אנטרטיימנט" (אנ') האמריקאית, תמורת 2.7 מיליארד ליש"ט. בכך הפכה סינוורלד לרשת בתי הקולנוע השנייה בגודלה בעולם, עם כ–9,500 מסכים.
בדצמבר 2021 חויבה סינוורלד לפצות את רשת בתי הקולנוע הקנדית Cineplex ב-1.24 מיליארד דולר קנדי, על ביטול עסקת המיזוג בין החברות.
מוקי גרידינגר, בעל השליטה בפורום פילם, הורשע ביוני 2022 במסגרת הסדר טיעון בעבירות על חוק התחרות הכלכלית (אחריות נושא משרה ואי קיום תנאי מיזוג), לאחר שהודה בסירוב לספק שמונה סרטי ילדים לבית קולנוע לב דיזנגוף תל אביב, המתחרה של רשת הקולנוע רב חן שבבעלות גרידינגר.
מגפת הקורונה פגעה קשה ברשת "סינוורלד", הובילה לירידה תלולה בשער המניות של החברה, ובאוגוסט 2022 פורסם שהחברה נערכת לבקשה של פשיטת רגל בבריטניה ובארצות הברית. במסגרת הסדר עם נושיי החברה נימחקו חלק מהחובות, החברה נמחקה מהמסחר בבורסה של לונדון והבעלות בחברה עברה לידי הנושים.
הערות שוליים

↑  חגי עמית, מופע הקולנוע של מוקי, באתר הארץ, 2 במרץ 2011
↑  נועם דביר, בתי הקולנוע בחיפה: מימי הזוהר בשנות ה-30 עד להתפוררות הבלתי נמנעת, באתר הארץ, 14 באוקטובר 2011
↑  אהוד רבינוביץ, הדתיים מחריפים את המאבק נגד קניון השרון בנתניה, מעריב, 14 ביוני 1989
↑   תיאטראות ישראל נגד עיריית נתניה, באתר הספרייה הווירטואלית של מטח
↑  שני שילה, מאחורי הקלעים של הגרידינרים, באתר TheMarker‏, 3 ביוני 2009
↑  טלי ציפורי, ‏האקזיט מהסרטים של בעלי "יס פלאנט" ו"רב-חן", באתר גלובס, 24 בפברואר 2014
↑   ערן אזרן, הישראלים שהקימו את יס פלאנט כבר מנהלים את אימפריית הקולנוע השנייה בגודלה בעולם, באתר TheMarker‏, 1 במאי 2018
↑  גולן חזני, סינוורלד של האחים גרדינגר תפצה רשת קנדית במיליארד דולר; המניה נופלת, באתר כלכליסט, 15 בדצמבר 2021
↑  חדשות חוץ, רשת בתי הקולנוע סינוורלד של משפחת גרידינגר הישראלית נערכת להגיש בקשה לפשיטת רגל, באתר כלכליסט, 19 באוגוסט 2022
↑  עדי טננבאום, ‏צוות ההנהלה הישראלי של ענקית הקולנוע שקרסה יקבל 35 מיליון דולר, באתר גלובס, 22 ביוני 2023
| --- | --- |
בקרת זהויות :  VIAF: 12151715577313780729   WorldCat (עם VIAF): 12151715577313780729
עקעק אוסטרלי

| עקעק אוסטרלי |
| --- | --- |
 עקעק אוסטרלי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
משפחה:: ארטמיים
סוג:: Gymnorhina
מין:: עקעק אוסטרלי
שם מדעי
 Gymnorhina tibicen ‏לאת'אם, 1801
תחום תפוצה


עקעק אוסטרלי (שם מדעי: Gymnorhina tibicen) הוא מין של ציפור ממשפחת הארטמיים החיה באוסטרליה ובדרום גינאה החדשה וכן הופץ בידי האדם לניו זילנד והיא הציפור היחידה בסוגה. למרות השם עקעק מין זה איננו קרוב לעקעקים, אך דומה להם במראה ובהתנהגות. משפחת הארטמיים היא משפחה הקרובה יחסית לעורביים ונכללת באינפרא-סדרת העורבאים.
העקעק האוסטרלי מגיע לאורך 37–43 סנטימטרים ולמשקל 220–350 גרם, והוא בעל גוון שחור על כל הגוף למעט העורף ושולי הכנפיים הלבנים. המקור לבן וחרוטי והעיניים כתומות. תזונתו מורכבת מחסרי חוליות שונים ומפירות. העקעק נחשב לאחד העופות האינטליגנטיים ביותר בעולם.
תפוצת העקעק היא במרבית שטחי אוסטרליה למעט הקצוות הצפוניים וחלק ממזרח אוסטרליה. כמו כן הם נמצאים באי טסמניה והופצו גם לניו זילנד. מקומות חיותם הם בסוואנות טבעיות, חורשים פתוחים ואזורים לחים. הם נמנעים ממדבריות, מהרים גבוהים ומיערות צפופים. ציפורים רבות נמצאות במשכנות האדם.
בדומה לרוב הציפורים, ציפור זו היא מונוגמית, והזכרים עוזרים לנקבות לטפל בביצים ובגוזלים עד לגיל שלושה שבועות, אז הגוזלים פורחים מהקן אף על פי שההורים מאכילים אותם גם בחודשים הראשונים לאחר עזיבתם. הגוזלים מתבגרים לחלוטין בגיל שנה. ההורים מרחיקים מקינם טורפים כמו עורבים, עיטים, לטאות כוח וינשוף נובח. להגנה הם מסתערים על טורפי קיניהם ומרחיקים אותם.
הולכי רגל או רוכבי אופניים המתקרבים לקן של עקעק אוסטרלי עלולים להיפצע מפגיעת ההורים, ורוכבים שונים חובשים קסדה המותאמת להדיפת מתקפות כאלה.
הערות שוליים

↑  עקעק אוסטרלי באתר הרשימה האדומה של IUCN
↑   הניו יורק טיימס, במפגן נדיר של אלטרואיזם, ציפורים הסירו מתקני מעקב שהוצמדו לחברותיהן, באתר הארץ, 20 במרץ 2022
| --- | --- |
בקרת זהויות :  NLI: 987007535137905171  LCCN: sh2004014537 
עקעק מתקיף רוכבת אופניים
עונת 2009/2010 ב-NBA

| --- | --- |
 תאריך התחלה:  27 באוקטובר 2009
 תאריך סיום:  17 ביוני 2010
 מספר קבוצות:  30
 מספר משחקים לקבוצה:  82
 דראפט 2009
 בחירה ראשונה:  בלייק גריפין
 על ידי:  לוס אנג'לס קליפרס
 העונה הסדירה
 המאזן הטוב ביותר:  קליבלנד קאבלירס
 MVP של העונה הסדירה:  לברון ג'יימס (קליבלנד קאבלירס)
 מלך הסלים:  קווין דוראנט (אוקלהומה סיטי ת'אנדר)
 הפלייאוף
 אלופת המזרח:  בוסטון סלטיקס
 אלופת המערב:  לוס אנג'לס לייקרס
 סדרת הגמר
 אלופה:  לוס אנג'לס לייקרס
 MVP של סדרת הגמר:  קובי בראיינט
 
 → 2008/20092010/2011 ←
 
עונת 2009/2010 היא העונה ה-64 של ליגת ה-NBA. העונה הסתיימה כשלוס אנג'לס לייקרס זכתה בתואר האליפות ה-16 שלה והשני ברציפות לאחר שניצחה בסדרת הגמר את בוסטון סלטיקס בתוצאה 3–4. קובי בראיינט זכה בתואר ה-MVP של סדרת הגמר בפעם השנייה ברציפות לאחר שקלע 28.6 נקודות והוריד 8.0 ריבאונדים בממוצע למשחק. ל-MVP של העונה הסדירה נבחר לברון ג'יימס מקליבלנד קאבלירס שהעמיד ממוצעים של 29.7 נקודות, 7.3 ריבאונדים ו-8.6 אסיסטים למשחק לאורך העונה והוביל את קבוצתו למאזן הטוב בליגה (61-21).
בעונה זו שיחק עומרי כספי במדי סקרמנטו קינגס ובכך הפך לשחקן הישראלי הראשון בליגת ה-NBA. כמו כן יונאס ירבקו השוודי והאשים ת'אביט הטנזני יצגו לראשונה את מדינתם ב-NBA.
ב-6 בינואר 2010 הושעה גילברט ארינאס מוושינגטון ויזארדס לזמן בלתי מוגבל בשל נשיאת אקדח בחדר ההלבשה של קבוצתו. דיווחים ציינו כי ארינאס הסתכסך עם חברו לקבוצה ג'באריס קריטנטון בעקבות חוב הימורים, וכי גם קריטנטון הכניס אקדח לחדר ההלבשה. ב-27 בינואר השעתה ליגת ה-NBA את גילברט ארינאס וג'באריס קריטנטון עד סיום העונה. שני השחקנים הפרו את חוקי הליגה וחוקי העיר וושינגטון האוסרים על נשיאת נשק חם מחוץ לבית וללא רישיון נשק. כחמש שנים מאוחר יותר, ב-29 באפריל 2015, הודה קריטנטון באשמת הריגה שביצע בשנת 2011, ונשלח לכלא ל-23 שנה.
חילופי מאמנים

| תאריך מינוי> לפני תחילת העונה | קבוצה> לפני תחילת העונה | מאמן נכנס> לפני תחילת העונה | מאמן יוצא> לפני תחילת העונה |
| --- | --- | --- | --- |
| 22 באפריל 2009 | וושינגטון ויזארדס | פליפ סונדרס | אד טאפסקוט |
| 1 ביוני 2009 | פילדלפיה 76' | אדי ג'ורדן | טוני דילאו |
| 9 ביוני 2009 | סקרמנטו קינגס | פול וסטפאל | קני נאט |
| 9 ביולי 2009 | דטרויט פיסטונס | ג'ון קיוסטר | מייקל קרי |
| 10 באוגוסט 2009 | מינסוטה טימברוולבס | קורט רמביס | קווין מקהייל |
במהלך העונה
| 12 בנובמבר 2009 | ניו אורלינס הורנטס | ג'ף באוור | ביירון סקוט |
| 1 בדצמבר 2009 | ניו ג'רזי נטס | קיקי ואנדוויי | לורנס פרנק |
| 4 בפברואר 2010 | לוס אנג'לס קליפרס | קים יוז | מייק דאנליבי |
אולסטאר

סוף שבוע האולסטאר של שנת 2010 נערך במגרשה הביתי של דאלאס קאובויס מליגת ה-NFL, אצטדיון קאובויס שבארלינגטון, טקסס. האירוע החל ב-12 בפברואר 2010 והסתיים במשחק האולסטאר ב-14 בפברואר.
המאמנים במשחק האולסטאר היו סטן ואן גנדי מאורלנדו מג'יק המזרחית וג'ורג' קארל מדנוור נאגטס המערבית. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה הוביל לברון ג'יימס מקליבלנד קאבלירס שקיבל 2,549,693 קולות. במשחק עצמו ניצחה קבוצת המזרח בתוצאה 139–141. בפרס ה-MVP של משחק האולסטאר זכה דוויין וייד ממיאמי היט לאחר שקלע 28 נקודות וחילק 11 אסיסטים במשחק. את קלעי קבוצת המערב הוביל כרמלו אנתוני מדנוור נאגטס עם 27 נקודות.
חמישיית המזרח כללה את דוויין וייד, לברון ג'יימס, קווין גארנט, דווייט הווארד וג'ו ג'ונסון, שהחליף את אלן אייברסון שנעדר מסיבות אישיות. חמישיית המערב כללה את סטיב נאש, כרמלו אנתוני, אמארה סטודמאייר, טים דאנקן ודירק נוביצקי, שהחליף את קובי בראיינט הפצוע.
העונה הסדירה

| מזרח> # | מזרח> קבוצה | מזרח> ניצחונות | מזרח> הפסדים | מזרח> אחוז ניצחונות | מזרח> פער מהמובילה |
| --- | --- | --- | --- | --- | --- |
| 1 | קליבלנד קאבלירס* | 61 | 21 | 0.744 | – |
| 2 | אורלנדו מג'יק* | 59 | 23 | 0.720 | 2 |
| 3 | אטלנטה הוקס | 53 | 29 | 0.646 | 8 |
| 4 | בוסטון סלטיקס* | 50 | 32 | 0.610 | 11 |
| 5 | מיאמי היט | 47 | 35 | 0.573 | 14 |
| 6 | מילווקי באקס | 46 | 36 | 0.561 | 15 |
| 7 | שארלוט בובקאטס | 44 | 38 | 0.537 | 17 |
| 8 | שיקגו בולס | 41 | 41 | 0.500 | 20 |

| 9 | טורונטו ראפטורס | 40 | 42 | 0.488 | 21 |
| 10 | אינדיאנה פייסרס | 32 | 50 | 0.390 | 29 |
| 11 | ניו יורק ניקס | 29 | 53 | 0.354 | 32 |
| 12 | דטרויט פיסטונס | 27 | 55 | 0.329 | 34 |
| 13 | פילדלפיה 76' | 27 | 55 | 0.329 | 34 |
| 14 | וושינגטון ויזארדס | 26 | 56 | 0.317 | 35 |
| 15 | ניו ג'רזי נטס | 12 | 70 | 0.146 | 49 |
| מערב> # | מערב> קבוצה | מערב> ניצחונות | מערב> הפסדים | מערב> אחוז ניצחונות | מערב> פער מהמובילה |
| --- | --- | --- | --- | --- | --- |
| 1 | לוס אנג'לס לייקרס* | 57 | 25 | 0.695 | – |
| 2 | דאלאס מאבריקס* | 55 | 27 | 0.671 | 2 |
| 3 | פיניקס סאנס | 54 | 28 | 0.659 | 3 |
| 4 | דנוור נאגטס* | 53 | 29 | 0.646 | 4 |
| 5 | יוטה ג'אז | 53 | 29 | 0.646 | 4 |
| 6 | פורטלנד טרייל בלייזרס | 50 | 32 | 0.610 | 7 |
| 7 | סן אנטוניו ספרס | 50 | 32 | 0.610 | 7 |
| 8 | אוקלהומה סיטי ת'אנדר | 50 | 32 | 0.610 | 7 |

| 9 | יוסטון רוקטס | 42 | 40 | 0.512 | 15 |
| 10 | ממפיס גריזליס | 40 | 42 | 0.488 | 17 |
| 11 | ניו אורלינס הורנטס | 37 | 45 | 0.451 | 20 |
| 12 | לוס אנג'לס קליפרס | 29 | 53 | 0.354 | 28 |
| 13 | גולדן סטייט ווריורס | 26 | 56 | 0.317 | 31 |
| 14 | סקרמנטו קינגס | 25 | 57 | 0.305 | 32 |
| 15 | מינסוטה טימברוולבס | 15 | 67 | 0.183 | 42 |
‏*כוכבית מסמנת קבוצה שסיימה ראשונה בבית שלה.
העונה הסדירה > מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | קווין דוראנט | אוקלהומה סיטי ת'אנדר | 30.1 |
| ריבאונדים למשחק | דווייט הווארד | אורלנדו מג'יק | 13.2 |
| אסיסטים למשחק | סטיב נאש | פיניקס סאנס | 11.0 |
| חטיפות למשחק | ראז'ון רונדו | בוסטון סלטיקס | 2.33 |
| חסימות למשחק | דווייט הווארד | אורלנדו מג'יק | 2.78 |
| דקות למשחק | מונטה אליס | גולדן סטייט ווריורס | 41.4 |
| אחוזים מהשדה | דווייט הווארד | אורלנדו מג'יק | 61.2% |
| אחוזים מהקו | סטיב נאש | פיניקס סאנס | 93.8% |
| אחוזים לשלוש | קייל קורבר | יוטה ג'אז | 53.6% |
| נקודות מדד למשחק | לברון ג'יימס | קליבלנד קאבלירס | 31.1 |
העונה הסדירה > שיאים למשחק

| קטגוריה | שחקן | קבוצה | ערך |
| --- | --- | --- | --- |
| נקודות | ברנדון ג'נינגס | מילווקי באקס | 55 |
| ריבאונדים | טים דאנקן | סן אנטוניו ספרס | 27 |
| אסיסטים | ויל ביינום | דטרויט פיסטונס | 20 |
| אסיסטים | דארן קוליסון | ניו אורלינס הורנטס | 20 |
| אסיסטים | סטיב נאש | פיניקס סאנס | 20 |
| אסיסטים | סטיב נאש | פיניקס סאנס | 20 |
| חטיפות | כריס פול | ניו אורלינס הורנטס | 8 |
| חטיפות | סרחיו רודריגס | ניו יורק ניקס | 8 |
| חטיפות | ראסל וסטברוק | אוקלהומה סיטי ת'אנדר | 8 |
| חסימות | דווייט הווארד | אורלנדו מג'יק | 8 |
| חסימות | אנתוני רנדולף | גולדן סטייט ווריורס | 8 |
| שלשות | ג'יי אר סמית' | דנוור נאגטס | 10 |
פרסים

MVP של העונה הסדירה - לברון ג'יימס, קליבלנד קאבלירס
שחקן ההגנה של העונה - דווייט הווארד, אורלנדו מג'יק
רוקי העונה - טייריק אוונס, סקרמנטו קינגס
השחקן השישי של העונה - ג'מאל קרופורד, אטלנטה הוקס
השחקן המשתפר של העונה - ארון ברוקס, יוסטון רוקטס
מאמן העונה - סקוט ברוקס, אוקלהומה סיטי ת'אנדר
מנהל העונה - ג'ון האמונד, מילווקי באקס
פרס הספורטיביות - גרנט היל, פיניקס סאנס
פרס האזרחות - סמואל דלמברט, פילדלפיה 76'
פרסים > פרסים עונתיים

| החמישייה הראשונה | החמישייה השנייה | החמישייה השלישית |
| --- | --- | --- |


| דוויין וייד (מיאמי) | סטיב נאש (פיניקס) | ברנדון רוי (פורטלנד) |
| קובי בראיינט (לייקרס) | דרן ויליאמס (יוטה) | ג'ו ג'ונסון (אטלנטה) |
| לברון ג'יימס (קליבלנד) | כרמלו אנתוני (דנוור) | פאו גאסול (לייקרס) |
| קווין דוראנט (אוקלהומה סיטי) | דירק נוביצקי (דאלאס) | טים דאנקן (סן אנטוניו) |
| דווייט הווארד (אורלנדו) | אמארה סטודמאייר (פיניקס) | אנדרו בוגוט (מילווקי) |
| החמישייה הראשונה | החמישייה השנייה |
| --- | --- |


ראז'ון רונדו (בוסטון): דוויין וייד (מיאמי)
קובי בראיינט (לייקרס): תאבו ספולושה (אוקלהומה סיטי)
לברון ג'יימס (קליבלנד): ג'וש סמית' (אטלנטה)
ג'רלד וולאס (שארלוט): אנדרסון ורז'או (קליבלנד)
דווייט הווארד (אורלנדו): טים דאנקן (סן אנטוניו)
| החמישייה הראשונה | החמישייה השנייה |
| --- | --- |


דארן קוליסון (ניו אורלינס): ג'וני פלין (מינסוטה)
ברנדון ג'נינגס (מילווקי): מרכוס ת'ורנטון (ניו אורלינס)
סטפן קרי (גולדן סטייט): ג'יימס הארדן (אוקלהומה סיטי)
טייריק אוונס (סקרמנטו): יונאס ירבקו (דטרויט)
טאג' גיבסון (שיקגו): דואן בלייר (סן אנטוניו)
הערות שוליים

↑  סיכום עונת 2009/2010, nba.com
1 2  ישי רז‏, סקרמנטו בחרה את כספי במקום ה-23 בדראפט, באתר וואלה, 26 ביוני 2009
↑  נמרוד עופרן‏, סוכן נפול, באתר וואלה, 31 באוקטובר 2012
↑  מערכת וואלה! ספורט‏, ג'וואריס קריטנטון נמצא אשם בהריגה ונשלח לכלא ל-23 שנה, באתר וואלה, 29 באפריל 2015
↑  סיכום דראפט 2009, nba.com
↑  סיכום אולסטאר 2010, nba.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
קווין דוראנט, מלך הסלים של העונה עם 30.1 נקודות למשחק
לברון ג'יימס ה-MVP של העונה הסדירה
משרד החוץ (אורוגוואי)

| --- | --- |

ארמון סנטוס, המעון הרשמי של משרד החוץ
 מידע כללי
 מדינה:  אורוגוואי 
 תחום שיפוט:  אורוגוואי 
 תאריך הקמה:  1828 
 שר:  אומר פגניני
 מטה מרכזי:  Palacio Santos 
 Foreign Relations
 
משרד החוץ (בספרדית: Ministerio de Relaciones Exteriores – MRREE) הוא המשרד של ממשלת אורוגוואי הממונה על ניהול יחסי החוץ של אורוגוואי.
כמו כן, הוא אחראי לשמירה וחיזוק יחסי חוץ עם מדינות העולם השונות, למינוי שגרירים, וכן לתפקוד תקין של שגרירויות וקונסוליות של אורוגוואי, במדינות בהן נמצא ייצוג, ולהפצת והסברת התרבות של אורוגוואי במדינות אחרות.